S-147/2009

Mál þetta höfðaði sýslumaðurinn á Akranesi með ákæru 20. maí 2009 og með ákæru 18. júní sama ár á hendur ákærða, R-kk-þgf Þ-kk-þgf G-kk-þgf, kt. ..., Sörlaskjóli 40 í Reykjavík. Málið var dómtekið 5. október 2009.

Í ákæruskjali 20. maí 2009 er ákærða gefið að sök umferðarlagabrot með því að hafa „mánudaginn 6. apríl 2009, ekið bifreiðinni EE-E18 sviptur ökuréttindum undir áhrifum áfengis (vínandamagn í blóði 1,16 prómill) og undir áhrifum fíkniefna (amfetamín í blóði 40 ng/ml), á Akrafjallsvegi uns lögreglan stöðvaði aksturinn á móts við gatnamót Innnesvegar.“ Er þetta talið varða við 1., sbr. 2. mgr. 45. gr., 1. sbr. 2. mgr. 45. gr. a, 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, sbr. 186. gr. laga nr. 82/1998, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993, 8. gr. laga nr. 84/2004 og 18. gr. laga nr. 66/2006.

Í ákæruskjali 18. júní 2009 er ákærða gefið að sök fíkniefnabrot með því að hafa „þann 6. apríl 2009 haft í sínum vörslum 5,7 g af amfetamíni en lögreglan fann efnið á lögreglustöðinni á Þjóðbraut 13, í framhaldi af meintum ölvunarakstri og akstri undir áhrifum fíkniefna ákærða, við leit í handtösku farþegans, H-kvk-ef S-kvk-ef.“ Er þetta talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 232/2001 og nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og þess er jafnframt krafist að ofangreint fíkniefni sem hald var lagt á við rannsókn málsins verði gert upptækt með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.

Ákærði hefur fyrir dómi skýlaust játað að hafa framið þau brot sem honum eru gefin að sök í báðum ákærum málsins og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til lagaákvæða í ákæru.

Samkvæmt sakavottorði nær sakaferill ákærða aftur til ársins 1996. Samtals hefur hann hlotið ellefu dóma og sex sinnum gengist undir viðurlög fyrir dómi og hjá lögreglu vegna brota á almennum hegningarlögum, lögum um ávana- og fíkniefni og umferðarlögum. Ákærði hlaut síðast dóma 7. júní og 8. október 2007 þar sem hann var meðal annars sakfelldur fyrir brot gegn 45. gr. og 1. mgr. 48. gr. umferðarlaga. Var refsing ákærða ákveðin samtals 45 daga fangelsi, auk þess sem hann var sviptur ökurétti ævilangt. Loks hlaut ákærði dóm 5. júní 2009 þar sem hann var sakfelldur fyrir að hafa þrívegis broti gegn 45. gr. a, auðgunarbrot, líkamsárás og fíkniefnalagabrot. Var refsing ákveðin fangelsi í 6 mánuði auk þess sem ákærði var sviptur ökurétti ævilangt.

Brot þau sem ákærði hefur nú verið sakfellur fyrir voru framin fyrir uppkvaðningu dómsins 5. júní 2009. Með hliðsjón af 78. gr. almennra hegningarlaga nr. 19/1940 verður ákærða ekki gerð frekari refsing vegna brotanna en honum var gerð með nefndum dómi.

Með vísan til 101. gr. og 102. gr. umferðarlaga ber að árétta ævilanga ökuréttarsviptingu ákærða.

Þá verður krafa um upptöku haldlagðra fíkniefna tekin til greina með vísan til þeirra ákvæða sem greinir í ákærum.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærða, R-kk-þgf Þ-kk-þgf G-kk-þgf, er ekki gerð refsing.

Ákærði er sviptur ökurétti ævilangt.

Ákærði sæti upptöku á 5,7 g af amfetamíni.

Ákærði greiði 144.095 krónur í sakarkostnað, þar með talin málsvarnarlaun skipaðs verjanda síns, G-kk-ef Á-kk-ef, hæstaréttarlögmanns, 58.141 krónur.

B-kk-nf B-kk-nf